**R O M Â N I A**

**JUDEȚUL HUNEDOARA**

**CONSILIUL LOCAL AL ORAȘULUI Proiect 75/2024**

**S I M E R I A**

**5**

**H O T Ă R Â R E A NR. /2024**

**privind indexarea cu rata inflației a impozitelor şi taxelor locale pentru**

**anul 2025 și actualizarea limitelor amenzilor prevăzute la art.493, alin.(3) și alin.(4)**

**din Legea nr.227/2015 privind Codul Fiscal, cu modificările și completările ulterioare**

Consiliul local al oraşului Simeria, judeţul Hunedoara, întrunit în ședință ordinară în data de -- aprilie 2024;

Examinând propunerile cuprinse în Referatul de aprobare înregistrat sub nr. 5.251 din 15.04.2024 cu privire la indexarea cu rata inflației a impozitelor şi taxelor locale pentru anul 2025 și actualizarea limitelor amenzilor prevăzute la art.493, alin.(3) și alin.(4) din Legea nr.227/2015 privind Codul Fiscal, cu modificările și completările ulterioare, prezentat de domnul Primar Bedea Iulius-Gelu;

Având în vedere Comunicatul de presă nr.10 din data de 12 ianuarie 2024 al Institutului Național de Statistică;

În temeiul dispozițiilor art.491 si art.493, alin.7, din Legea 227/2015 privind Codul Fiscal cu modificările și completările ulterioare, ale HG nr.1 /2016, pentru aprobarea Normelor Metodologice de aplicare a Legii nr.227/2015, privind Codul fiscal cu modificările și completările ulterioare, ale Legii nr.273/2006 privind finanțele publice locale, cu modificările și completările ulterioare, ale art.7 din Legea nr.52/2003 privind transparența decizională în administrația publică locală, republicată și ale art.129, alin.2, lit.,,b” și ale alin.4, lit.,,c”, ale art.139, alin.3, lit.,,c” și ale art.196, alin.1, lit.,,a” din O.U.G. nr.57/2019 privind Codul administrativ, cu modificările și completările ulterioare;

**H O T Ă R Ă Ș T E :**

**Art.1 -** Se aprobă indexarea cu rata inflației de 10,4 % a impozitelor și taxelor locale care constau într-o anumită sumă în lei sau care sunt stabilite pe baza unei anumite sume în lei, stabilite prin H.C.L. nr. 123/2023 privind aprobarea nivelurilor pentru valorile impozabile, impozitele și taxele locale, alte taxe, taxe speciale și amenzile aplicabile în anul 2024 în orașul Simeria, începând cu data de 01.01.2025.

Art.2 - Se aprobă actualizarea limitelor amenzilor prevăzute la art.493, alin.(3) și alin.(4) din Legea nr.227/2015, privind Codul fiscal cu modificările și completările ulterioare, conform procedurii stabilite la art.491 din Legea nr.227/2015, privind Codul fiscal cu modificările și completările ulterioare, începând cu data de 01.01.2025.

Art.3 – Cu ducerea la îndeplinire a prezentei hotărâri se însărcinează Direcția Economică din cadrul aparatului de specialitate al Primarului Orașului Simeria.

**Art.4 –** Prezenta hotărâre poate fi atacată conform procedurii și termenelor prevăzute de Legea contenciosului administrativ nr.554/2004, cu modificările și completările ulterioare, la Tribunalul Hunedoara, Secția Contencios Administrativ.

**Art.5** - Prezenta hotărâre se aduce la cunoștintă publică prin afișare și se comunică Primarului Orașului Simeria, Direcției Economice a aparatului de specialitate al Primarului Orașului Simeria și Instituției Prefectului Hunedoara.

Simeria, 15 aprilie 2024

INIȚIATOR,

Primar, BEDEA IULIUS-GELU

Avizat,

SECRETAR GENERAL,

jr. Todor Nicolae-Adrian

**R O M Â N I A**

**JUDEȚUL HUNEDOARA**

**PRIMĂRIA ORAȘULUI**

**S I M E R I A**

**Nr. 5.251 din 15.04.2024**

**R E F E R A T D E A P R O B A R E**

În ședința ordinară din data de 22 decembrie 2021, s-a adoptat H.C.L. nr.123/2023 privind aprobarea nivelurilor pentru valorile impozabile, impozitele și taxele locale, alte taxe, taxe speciale și amenzile aplicabile în anul 2024 în orașul Simeria.

Potrivit prevederilor art.491, alin.1 din Legea nr.227/2015 – Codul fiscal, cu modificările și completările ulterioare, în cazul oricărui impozit sau a oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ținând cont de rata inflației pentru anul fiscal anterior, comunicată pe site-urile oficiale ale Ministerului Finanțelor Publice și Ministerului Dezvoltării Regionale și Administrației Publice.

Așa cum rezultă din datele publicate pe site-ul Institutului Național de Statistică, în comunicatul de presă nr.10 din 12 ianuarie 2024, rata inflației pentru anul 2023 este de 10,4%, motiv pentru care executivul constată necesitatea indexării cu acest procent al impozitelor și taxelor locale și a amenzilor stabilite prin H.C.L. nr.123/2023 privind aprobarea nivelurilor pentru valorile impozabile, impozitele și taxele locale, alte taxe, taxe speciale și amenzile aplicabile în anul 2024 în orașul Simeria.

De asemenea, potrivit art.493, alin 7 din actul normativ susmenționat, limitele amenzilor prevăzute la alin.3 și la alin.4 al articolului nr.493 din Legea nr.227/2015 – Codul fiscal, cu modificările și completările ulterioare, se actualizează de către consiliile locale, conform procedurii stabilite la art.491 din Legea nr.227/2015.

Prin Referatul de solicitare a inițierii unui proiect de hotărâre nr.5.219 din data de 15.04.2024, întocmit de către doamna Blaga Julieta-Catița, director executiv al Direcției Economice din cadrul aparatului de specialitate al Primarului Orașului Simeria, arată că sumele indexate conform prevederilor legale arătate mai sus, se aprobă prin hotărâre a consiliului local și se aplică din anul fiscal următor.

Se arată, de asemenea, faptul că la sfârșitul anului 2024, se va iniția un proiect de hotărâre privind impozitele și taxele locale care se vor aplica în anul 2025 pe raza administrativă a orașului, la stabilirea acestora urmând să se țină cont și de hotărârea privind indexarea cu rata inflației.

Așa cum rezultă din prevederile art.129, alin.2, lit. ,,b'' din O.U.G. nr.57/2019 privind Codul administrativ, consiliul local exercită atribuții în ceea ce privește dezvoltarea economico-socială și de mediu a comunei, a orașului sau municipiului, iar din cele ale alin.4, lit.,,c'' din aceeași lege, rezultă că în exercitarea atribuțiilor susmenționate, consiliul local stabilește și aprobă impozitele și taxele locale, în condițiile legii.

Drept pentru care inițiez proiectul de hotărâre privind indexarea cu rata inflației a impozitelor şi taxelor locale pentru anul 2025 și actualizarea limitelor amenzilor prevăzute la art.493, alin.(3) și alin.(4) din Legea nr.227/2015 privind Codul Fiscal, cu modificările și completările ulterioare, pe care îl supun dezbaterii și adoptării de către Consiliul local al orașului Simeria.

PRIMAR,

BEDEA IULIUS-GELU